বিমানবন্দর থেকে মন্ত্রী ওবায়দুল কাদের সরাসরি সার্কিট হাউসে চলে যাওয়ার কথা রয়েছে। সেখানে তিনি কিছু সময় বিশ্রাম নিয়ে বেলা আড়াইটায় সিলেটের ঐতিহ্যবাহী রেজিস্টারি মাঠের অনুষ্ঠানে প্রধান অতিথি হিসেবে যোগ দেবেন।আওয়ামী লীগ সাধারণ সম্পাদক ওবায়দুল কাদেরের সাথে আওয়ামী লীগের যুগ্ম সাধারণ সম্পাদক মাহবুবুল আলম হানিফ এমপি, জাহাঙ্গীর কবির নানক এমপি, দফতর সম্পাদক আব্দুস সোবহান গোলাপ, সাংগঠনিক সম্পাদক আহমদ হোসেন, অ্যাডভোকেট মিসবাহ উদ্দিন সিরাজ, খালিদ আহমদ চৌধুরী ও এনামুল হক শামীমসহ বেশ কয়েকজন কেন্দ্রীয় নেতা বিমানে সিলেট এসেছেন।